SIRI พุ่ง 3% รับผลบวกรัฐฯเล็งเปิดทาง “ต่างชาติ” ซื้ออสังหาฯ – เป้า Consensus สูง 1.60 บ.
SIRI ปิดบวก 3% รับอานิสงส์รัฐเตรียมผ่อนคลายให้ต่างชาติซื้ออสังหาฯในไทย - ลงทุน XPG ตั้งธุรกิจ AMC ขณะที่ราคาหุ้นปัจจุบันต่ำกว่าบุ๊ก ฟากโบรกฯแนะ “เก็งกำไร” เป้า Consensus สูงสุด 1.60 บาท
24 มิ.ย. 2564

ผู้สื่อข่าวรายงานว่าวันนี้ (24 มิ.ย.64) ราคาหุ้นบริษัท แสนสิริ จำกัด (มหาชน) หรือ SIRI ปิดตลาดวันนี้ อยู่ที่ระดับ 1.38 บาท เพิ่มขึ้น 0.04 บาท หรือ 2.99% โดยทำจุดสูงสุดที่ 1.40 บาท และทำจุดต่ำสุดที่ 1.31 บาท ด้วยมูลค่าการซื้อขาย 876.25 ล้านบาท  

บริษัท หลักทรัพย์ เคจีไอ (ประเทศไทย) จำกัด (มหาชน) ระบุในบทวิเคราะห์ ( 22 มิถุนายน 2564) โดยประเมิน SIRI ด้วยให้แนวรับ 1.37 บาท และแนวต้าน 1.50 – 1.60 บาท (Stop loss 1.30 บาท) ทั้งนี้ได้รับ Sentiment บวกของอุตสาหกรรมอสังหาฯจากการเตรียมเปิดประเทศรับต่างชาติ ซึ่งภาครัฐฯเตรียมศึกษาผ่อนคลายให้ต่างชาติซื้ออสังหาฯในไทยได้ อีกทั้งคาดอุตสาหกรรมอสังหาฯ ปีนี้เป็นจุดต่ำสุด
ขณะเดียวกันคาดรับ Sentiment บวกจากการลงทุนในหุ้น บริษัท เอ็กซ์สปริง แคปปิตอล จำกัด (มหาชน) หรือ XPG และล่าสุดตั้งธุรกิจ AMC (บริหารสินทรัพย์) อีกทั้งการประเมินมูลค่า (Valuation) ไม่แพง PBV 0.56 เท่า ยังต่ำกว่ามูลค่าทางบัญชี  
ทั้งนี้ฝ่ายวิจัยยังคงแนะนำ “เก็งกำไร” เป้า Consensus 1.02 บาท สูงสุด 1.60 บาท